Formandens beretning: 2023

Vores forening ”Hjælp til Selv Hjælp”, for pårørende til misbrugere, har haft et år med mange udfordringer og positive ting.

Foreningen har afholdt et kursus i konflikthåndtering. Det er ikke noget at skrive hjem om, idet det gav konflikt i bestyrelsen.

Vi har haft foredrag med Tamara Lykke: ”Hvis hun kan, kan jeg også” og Jeannette Jensen ”Et mælkebøttebarn giver aldrig op”.

Begge Foredrag omhandler deres barndom i et hjem med misbrug.

Den aften deltog over 80 personer.

Deres debut i ”Hjælp til selvhjælp”, kan siges, at det gav dem fodfæste som foredragsholdere. De har fået masser af bookinger i fremtiden.

Vi har været med i en del workshops og haft annonce i ugeavisen, samt lavet opslag på Facebook og vores hjemmeside: Jeg håber i har været inde og læse på Selvhjaelp.nu.

Foreningen har deltaget med 2 hjælpere i Tour de France i juli og Lilli har hjulpet til ved Marathon i Nordborg, samt til løbet i kulturnatten i Sønderborg.

Til Marathon og kulturnatten tjente Lilli penge til vores forening.

Bestyrelsen har virkelig arbejdet hårdt, og deltaget i alt der var planlagt, selvom jeg gik ned med sygdom, det skal alle have en tak for.

Jeg ved nu at Petra, Annette og Lilli virkelig har lagt kræfter i for at ”Hjælp til selvhjælp” kan fortsætte fremover.

Tak til Minna som vil stå standby, når vagtskemaet ikke når sammen.

Jeg kan ikke sætte ord på hvor glad jeg er for jeres indsats, TAK til jer alle.

Vi har ingen medlemskab på grund af det er anonymt at deltage, så det er svært at synlig gøre hvor mange der har deltaget i årets løb.

Der ligger kopier af mødedeltagelse fra de 2 år.

 Husk det er kun Bestyrelsen som er synlig.

Det kunne være dejlig flere bryder deres anonymitet, det ville få flere til at deltage i foreningen.

Men vi kan se at efter vi har slået op på Facebook, så er der flere der dukker op, og deltager indtil de føler, at nu er de klar til at ændre på forholdene der hjemme, eller med hjælp fra os, søger hjælp hos, Misbrugscenter, Sundhedscenter, hos Psykolog, Tuba og andre hvor de kan få hjælp til at komme videre.

Foreningen har også haft nogen, som bare kom for at bruge os til andet som ikke hører hjemme i en selvhjælpsgruppe. Disse personer er stille og rolig guidet videre til noget der giver mening for dem.

Hermed vil jeg til slut takke alle der har hjulpet os, med sponsorater, BHJ-fonden, Mads Clausen-fonden, Kontor Syd med kuglepenne og 3fals med blokke.

Samt alle der har været en god støtte for ”Hjælp Til Selvhjælp”.

Anna Grethe Macom Hansen